b'\n_START_ARTICLE_\nVoja\xc5\xa1ko jadralno letalo\n_START_PARAGRAPH_\nVoja\xc5\xa1ko jadralno letalo je zrakoplov, ki ga uporabljajo vojske za dostavo vojakov in tovora na boji\xc5\xa1\xc4\x8de. Za razliko od \xc5\xa1portnih jadralnih letal, voja\xc5\xa1ka jadralna letalo niso namenjena prostemu jadranju, ampak samo dostavi tovora. Veliko so se uporabljali v \xc4\x8dasu 2. svetovne vojne, v tem \xc4\x8dasu so jih zgradili nekaj deset tiso\xc4\x8d._NEWLINE_Vle\xc4\x8dna letala so bila po navadi C-47 Skytrain ali Dakota ali pa bombniki kot npr. Short Stirling._NEWLINE_Grajeni so bili iz poceni materialov, kot npr. les in tkanina. V veliko primerih so bili namenjeni samo enkratni uporabi, po\xc5\xa1kodbe pri pristanku so bile pogoste._NEWLINE_Prednost jadralnih letal pred dostavo s padali, je bolj natan\xc4\x8dna dostava. Mo\xc5\xbeno je tudi dostaviti te\xc5\xbeko opremo, kot npr. havbice in lahke tanke. Voja\xc5\xa1ka jadralna letala so prakti\xc4\x8dno nesli\xc5\xa1no prispela na boji\xc5\xa1\xc4\x8de, kar je bila velika takti\xc4\x8dna prednost._NEWLINE_V modernih \xc4\x8dasih se skoraj ne uporabljajo ve\xc4\x8d, nadomestili so helikopterji in turbopropelerska letala. Helikopterji imajo prednost, da lahko delujejo na obmo\xc4\x8dju, kjer ni mogo\xc4\x8d pristanek z letalom in lahko vojake tudi evakuirajo z boji\xc5\xa1\xc4\x8da.'